b'\n_START_ARTICLE_\nSimion Stolnicu\n_START_PARAGRAPH_\nSimion Stolnicu (numele real Alexandru Botez, n. 6 noiembrie 1905, Comarnic, jude\xc8\x9bul Prahova - d. 29 noiembrie 1966) a fost un poet rom\xc3\xa2n, considerat de critica literar\xc4\x83 ca situ\xc3\xa2ndu-se \xc3\xaen descenden\xc8\x9ba liricii lui Ion Barbu._NEWLINE_Alexandru Botez a absolvit Facultatea de Litere din Bucure\xc8\x99ti \xc8\x99i a devenit membru al Cenaclului Sbur\xc4\x83torul. Aici, Eugen Lovinescu i-a schimbat numele cu pseudonimul literar Simion Stolnicu, sub care a publicat \xc3\xaen continuare._NEWLINE_Dup\xc4\x83 p\xc4\x83rerea lui George C\xc4\x83linescu, poezia lui Simion Stolnicu este caracterizat\xc4\x83 printr-o gramatic\xc4\x83 dificil\xc4\x83 \xc8\x99i un limbaj \xc3\xaen care precump\xc4\x83ne\xc8\x99te un delir neologistic._NEWLINE_\xc3\x8en lucrarea sa Istoria literaturii rom\xc3\xa2ne contemporane, 1900 - 1937 (Editura Socec, 1937) la pagina 172, Eugen Lovinescu caracterizeaz\xc4\x83 astfel opera lui Simion Stolnicu: "evolu\xc8\x9bia poetului... s-a \xc3\xaenscris \xc3\xaen sensul striden\xc8\x9bei, al \xc3\xaemperecherii de cuvinte disparate, dislocate, rare, adesea inestetice, de imagini (...) f\xc4\x83r\xc4\x83 aderen\xc8\x9b\xc4\x83, \xc3\xaentr-o versifica\xc8\x9bie lipsit\xc4\x83 de fluiditate, dur\xc4\x83. de car neuns\xc2\xa0; ca fond (...): un ermetism c\xc4\x83utat \xc8\x99i ne\xc3\xaendrept\xc4\x83\xc8\x9bit"._NEWLINE_Iat\xc4\x83 cum caracterizeaz\xc4\x83 \xc8\x98erban Foar\xc8\x9b\xc4\x83 poezia lui Simion Stolnicu: \xc3\x8en interbelic (cum se zice ast\xc4\x83zi), pe l\xc3\xa2ng\xc4\x83 un Ion Barbu, mai sunt \xc8\x99i al\xc8\x9bi poe\xc8\x9bi dificulto\xc8\x99i, ca Simion Stolnicu sau ca Emil Gulian, ce au practicat, \xc8\x99i ei, sintaxa asta, contorsionat\xc4\x83, dislocat\xc4\x83, "rupt\xc4\x83", abrupt\xc4\x83 ca un tobogan; ... _NEWLINE_Referindu-se la cartea de memorialistic\xc4\x83 Printre scriitori \xc8\x99i arti\xc8\x99ti, George Pruteanu scria: Nu lipsit\xc4\x83 de unele calit\xc4\x83\xc8\x9bi, mai cu seam\xc4\x83 \xc3\xaen ordinea analizei artizanale a mecanismelor unui univers poetic (...) scrierea cu pricina coboar\xc4\x83 mult, mult sub zona de mijloc, afund\xc3\xaendu-se, cu glodoase plesc\xc4\x83ituri, p\xc3\xa2n\xc4\x83 \xc3\xaen sordidele catacombe ale mizeriei spirituale._NEWLINE_\xc3\x8en volumul JURNAL (1984-1989) de Constantin Mateescu, Editura Silviu Popescu, ap\xc4\x83rut la R\xc3\xa2mnicu V\xc3\xa2lcea, reg\xc4\x83sim urm\xc4\x83toarea adnotare: Citesc memoriile lui Simion Stolnicu. R\xc4\x83u scrise dar interesante. Diatrib\xc4\x83 a lui E. Simion \xc3\xaen \xe2\x80\x9eRom\xc3\xa2nia literar\xc4\x83\xe2\x80\x9d \xc3\xaempotriva memorialistului de circumstan\xc8\x9b\xc4\x83._NEWLINE_\xc3\x8en perioada 6-26 noiembrie 2005, la Comarnic s-a organizat o Suit\xc4\x83 de manifest\xc4\x83ri dedicate poetului Simion Stolnicu cu prilejul \xc3\xaemplinirii a 100 de ani de la na\xc8\x99tere.\n_START_SECTION_\nPremii\n_START_PARAGRAPH_\n\xc3\x8en anul 1934 Societatea Scriitorilor Rom\xc3\xa2ni i-a acordat lui Simion Stolnicu, din fondurile sale proprii, din fondurile Ministerului Artelor \xc8\x99i din dona\xc8\x9biile speciale pe care le-a primit, Premiul pentru poezie pentru volumul Punct vernal.'